Tirsdag aften druknede den 65-årige Svend Erik Jensen for øjnene af sit otteårige barnebarn.

Bedstefaderen havde taget barnebarnets 11-årige kammerat med på en sejltur i en jolle i Frederikshavn Sydhavn. Det otteårige barnebarn blev på molen, men pludselig faldt den 65-årige i vandet, mens jollen stadig lå i havneløbet. Andre på havnen bemærkede pludselig, at der stod en dreng alene i båden og vinkede på livet løs. Tililende sejlere kom til og fik bjærget den 65-årige, men hans liv stod ikke til at redde.